**LATVIJAS JAUNO VOKĀLISTU KONKURSS**

**“PAVASARĪ DZIESMAS SKAN 2025”**

**MĒRĶIS -** atklāt jaunus un talantīgus bērnus no visas Latvijas, veicināt viņu radošo pašizpausmi dziedot.

**UZDEVUMI:**

* pilnveidot jauno dziedātāju un pedagogu pieredzi piedaloties konkursā gan attālināti, gan klātienē (atbilstoši MK noteikumiem);
* motivēt jaunos talantus attīstīt vokālās un mākslinieciskās spējas, dziedot brīvas izvēles dziesmas.

**KONKURSA ORGANIZĒTĀJI -**  Bērnu un jauniešu interešu izglītības iestāde “Ventspils Jaunrades nams”.

**KONKURSA DALĪBNIEKI**

Konkursā var piedalīties dziedātāji - SOLISTI, DUETI, ANSAMBĻI/ POPGRUPAS no visas Latvijas vecumā no 4 līdz 13 gadiem (ieskaitot).

**Vecuma grupas solistiem un duetiem:**

* 4 – 5 gadi
* 6 – 7 gadi,
* 8 – 9 gadi,
* 10 – 11 gadi,
* 12 – 13 gadi;

**Vecuma grupas ansambļiem/popgrupām:**

* 4- 6 gadi,
* 7-10 gadi,
* 11 – 13 gadi.

**VĒRTĒŠANAS KRITĒRIJI**

* repertuāra izvēle atbilstoši nolikumam, vecumam un spējām; (1 - 10 punkti)
* priekšnesuma sniegums un tēls; (1 -10 punkti)
* tehniskais izpildījums un vokālā prasme; (1 - 10 punkti)
* pedagoga radošā pieeja, noformējums; (1 - 5 punkti)

Dalībnieku/us vērtēs profesionāla un kompetenta žūrija.

Maksimālais punktu skaits no viena žūrijas komisijas pārstāvja var būt 35 punkti.

Dalībnieks/i tiks vērtēti kategorijās - solisti, dueti, ansambļi/ popgrupas pa vecuma grupām.

**KONKURSA REPERTUĀRA, DZIEDĀŠANAS UN VIDEO FILMĒŠANAS NOSACĪJUMI:**

* dalībnieks/i sagatavo vienu brīvas izvēles dziesmu, izpildītu jebkurā valodā, atbilstoši vecumam un spējām, dziesmas garums vēlams līdz 4 min.;
* video ierakstā dalībnieks/i dzied “dzīvajā” (nedrīkst iepriekš ierakstīt balsi studijā!);
* mūsdienu estrādes žanra dziedātāji dzied mikrofonā (bet tas nav obligāti) un akadēmiskā žanra dziedātāji dzied bez mikrofona (bet tas nav obligāti);
* video ieraksts var būt pašu filmēts, nav jābūt profesionālam, taču kvalitatīvam un der jebkādā video formātā;
* piesakoties konkursam:
  + dalībnieki automātiski apņemas saistības attiecībā uz video filmēšanas autortiesībām un piekrīt video ievietošanai [www.youtube.com](http://www.youtube.com) vietnē,
  + piekrīt dalībnieka/u fiksēšanai audio, audiovizuālā un fotogrāfiju veidā un viņu personas datu apstrādei.

**PRIEKŠNESUMA PAVADĪJUMS:**

* priekšnesuma pavadījumam jābūt kvalitatīvam;
* solistiem var būt fona dziedātāji, gan “dzīvajā” izpildījumā, gan ierakstīti fonogrammā;
* fona dziedātāji nedrīkst būt duetiem, ansambļiem/ popgrupām;
* dziesmu var izpildīt arī bez pavadījuma - a cappella.

**KONKURSA NORISES KĀRTĪBA, LAIKS UN VIETA**

* Konkursa **pusfināls** notiks attālināti. Iefilmēto video faila saiti (norādot - dziesmas izpildītāju, dziesmas nosaukumu, autorus) iesūtīt līdz **14.martam** plkst. 24:00 uz konkursa e-pasta adresi [ineta.kalnina@ventspils.lv](mailto:ineta.kalnina@ventspils.lv) vai norādīt video linku pieteikšanās anketā.
* Konkursa **fināls** notiks **5.aprīlī Ventspils Jaunrades nama lielajā zālē plkst. 11:00 klātienē**.
* Konkursa fināla dalībnieki tiks paziņoti **28.martā līdz plkst. 20:00** Ventspils Jaunrades nama mājas lapā, sadaļā AKTUALITĀTES ([www.jaunradesnams.lv](http://www.jaunradesnams.lv) )
* Visi dalībnieki saņems Slavinājuma rakstu elektroniski.
* Katrā vecuma grupā tiks paziņoti pirmo trīs vietu ieguvēji, atbilstoši iegūto punktu skaitam.
* Žūrija noteiks arī konkursa Grand Prix ieguvēju.

**PIETEIKŠANĀS KĀRTĪBA**

* līdz 2025.gada **7.martam** (ieskaitot) konkursa mājas lapā [www.jaunradesnams.lv](http://www.jaunradesnams.lv) elektroniski jāaizpilda un jānosūta pieteikuma anketa un jāiesūta dziesmas video, izmantojot failiem.lv vai citas video vai failu apmaiņas platformas;
* līdz 2025.gada **16.martam** jāsamaksā konkursa dalības maksa.

**KONKURSA DALĪBAS MAKSA:**

* katram konkursa dalībniekam – 16,00 EUR (sešpadsmit eiro);

Piesakoties konkursam, elektroniski tiek nosūtīts rēķins uz jūsu e-pasta adresi.

Rēķinu apmaksa tikai pārskaitījuma veidā līdz 16.martam (ieskaitot) norādītajā kontā.

**Maksājuma uzdevumā norādīt**: dalības maksa vokālistu konkursā, dalībnieka/u vārds un uzvārds (solistam/duetam); ansambļiem/ popgrupām - nosaukums.

**KONKURSA KONTAKTINFORMĀCIJA:**

Mājas lapa [www.jaunradesnams.lv](http://www.jaunradesnams.lv)

E-pasta adrese: [jaunrades.nams@ventspils.lv](mailto:jaunrades.nams@ventspils.lv)

Kontakttālrunis: 26316108 vai 63624128 (darba laikā).